Volgens die munisipale kennisgewing gisteroggend het die hekke teen 10:00 oopgemaak, maar kon slegs 'n beperkte aantal kliënte bedien word luidens Covid-19-maatreëls.
Ofskoon heelwat mense teen 09:28 maar handdoek ingegooi het, het sommige besluit om nog 'n rukkie langer te wag in 'n poging om hul lisensies te hernu.
Dit volg nadat 'n munisipale kennisgewing Dinsdagmiddag versekering gegee het dat dié afdeling gisteroggend om 08:00 oop sou wees om kliënte te bedien. George-munisipaliteit het omstreeks 10:00 'n kennisgewing uitgestuur waarin hulle om verskoning vra vir die vertraging met die heropening van die perseel.
Hulle het ook net 'n beperkte aantal kassiere vir die dag aan diens gehad. 'n Persoon wat reeds voor 08:00 by die hekke gewag het, het egter bevestig dat die hekke eers teen 10:41 geopen het.
Inligting wat op die toneel met die drywer gedeel is dui daarop dat drie kassiere hulself beskikbaar gestel het vir diens Woensdagoggend.